b'\n_START_ARTICLE_\nKuvajt (mesto)\n_START_SECTION_\nZgodovina\n_START_PARAGRAPH_\nSkozi vso njegovo zgodovino je v Kuvajtu \xc5\xbeivela ve\xc4\x8dina prebivalcev obmo\xc4\x8dja, ki ga zdaj zajema dr\xc5\xbeava Kuvajt. Ustanovile so ga v za\xc4\x8detku 18. stoletja dru\xc5\xbeine, ki so se preselile na obalo iz notranjosti Arabskega polotoka, pod vodstvom klana Al-Sabah, ki \xc5\xa1e zdaj vlada dr\xc5\xbeavi. Staro mestno jedro je bilo obdano z zidom iz blata. Prebivalci so se pre\xc5\xbeivljali s trgovanjem in izvozom biserov, dokler ni biserne industrije uni\xc4\x8dil vzpon gojenja ostrig na Japonskem. Mesto se je v 19. stoletju uspe\xc5\xa1no uprlo osmanski vladavini, a so bili njegovi vladarji prisiljeni v obrambno zvezo z Zdru\xc5\xbeenim kraljestvom._NEWLINE_Po odkritju zalog nafte v bli\xc5\xbeini leta 1936 se je pri\xc4\x8del hiter gospodarski vzpon, ki je v mesto privabil mno\xc5\xbeice tujih delavcev. Staro mestno jedro je leta 1951 odkupila vlada in ga skoraj povsem prezidala. Proti koncu 20. stoletja se je dr\xc5\xbeava zapletla v spor z re\xc5\xbeimom Sadama Huseina v Iraku, ki je leta 1990 okupiral Kuvajt in izropal mesto. Sledila je zalivska vojna med Irakom in koalicijo pod vodstvom Zdru\xc5\xbeenih dr\xc5\xbeav Amerike, v kateri je bil Kuvajt mo\xc4\x8dno po\xc5\xa1kodovan, a so se Kuvajt\xc4\x8dani po koncu vojne vrnili v mesto in ga obnovili.'